**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ**

**“Μ.ΠΑΠΑΜΑΥΡΟΣ”**

[email](http://WWW.sepeilioupolis.gr/)[sepeilioupolis@yahoo.gr](mailto:info@sepeilioupolis.gr)[www.sepeilioupolis.gr](http://WWW.sepeilioupolis.gr/)

Ακομινάτου 6   και  Παπαφλέσσα ,  16346 Ηλιούπολη

**31-5-2020**

**Aρ.Πρ:185**

**ΠΡΟΣ: ΜΕΛΗ ΜΑΣ**

**Όλοι στον Αγώνα να μην ψηφιστεί το αντιεκπαιδευτικό νομοσχέδιο! Να καταργηθεί τώρα τροπολογία και Υπουργική Απόφαση για τις κάμερες στην τάξη! Να ληφθούν όλα τα αναγκαία μέτρα για το άνοιγμα των σχολείων! Να ληφθούν τα απαραίτητα μέτρα για τη Δίχρονη Προσχολική! Μονιμοποίηση τώρα των 40.000 αναπληρωτών, αυτόματη ανανέωση σύμβασής τους 30 Ιούνη, εξίσωση δικαιωμάτων τους με των μονίμων, εξασφάλιση των αναγκαίων αδειών τους λόγω πανδημίας χωρίς καμία περικοπή, οικονομική και εργασιακή!**

**Όλοι στην κινητοποίηση 1/6 στις 7 μ.μ. στα Προπύλαια**

**Συμμετέχουμε μαζικά στην ΑΠΕΡΓΙΑ στις 9/6!**

Συναδέλφισσες, συνάδελφοι,

**Συνάδελφοι, κατατέθηκε το αντιεκπαιδευτικό νομοσχέδιο της κυβέρνησης της ΝΔ,** με μικρές από το αρχικό αλλαγές, κι αυτές κάτω από το βάρος των αγώνων μας. Η ουσία του νομοσχεδίου, που είναι μεγάλη στροφή στις δεξιότητες αντί γνώση σε όλη την υποχρεωτική εκπαίδευση και η αξιολόγηση των σχολείων και μέσω αυτών και των εκπαιδευτικών παραμένει. Το νομοσχέδιο αυτό χτυπάει τα μορφωτικά και εργασιακά δικαιώματα και προσαρμόζει το σχολείο στις νέες ανάγκες της καπιταλιστικής οικονομίας, η οποία ήδη μπήκε σε νέα βαθύτερη κρίση, για φτηνό ευέλικτο εργατικό δυναμικό. Να μην ψηφιστεί!

**Παράλληλα ζητάμε να καταργηθούν τροπολογία και Υ.Α. για τις κάμερες στα σχολεία** αλλά και όλες οι ΠΝΠ που ψηφίστηκαν μέσα στην πανδημία και τσακίζουν τα εργατικά λαϊκά δικαιώματα!

**Βασικοί άξονες πάλης μας:**

* **Να εξασφαλιστούν οι όροι για το άνοιγμα των σχολείων**, που να εξασφαλίζουν την υγεία μαθητών εκπαιδευτικών, με κρατική χρηματοδότηση κι ευθύνη! Μονιμοποίηση καθαριστριών!
* **Να μην ψηφιστεί το αντιεκπαιδευτικό πολυνομοσχέδιο!**
* **Παίρνουμε αποφάσεις με βάση το πρακτικό που σας έχει σταλεί από το Δ.Σ., για ΑΠΕΡΓΙΑ-ΑΠΟΧΗ από τη ζωντανή αναμετάδοση του μαθήματος από την τάξη.** **Να καταργηθούν τώρα τροπολογία και Υ.Α.** για τις κάμερες στην τάξη. Με το άνοιγμα των σχολείων την 1η Ιουνίου οι εκπαιδευτικοί επιστρέφουν στην κανονική, δια ζώσης, εκπαιδευτική διαδικασία. Ο κάθε Σύλλογος Διδασκόντων, όπως σε κάθε περίπτωση απουσίας μαθητών από το σχολείο, έχει τη δυνατότητα να λάβει όλα τα απαραίτητα παιδαγωγικά μέτρα, ώστε να στηριχθούν και αυτό το διάστημα οι μαθητές που ανήκουν σε ευπαθείς ομάδες. Το βασικό είναι η ίδια η κυβέρνηση να αναλάβει τις ευθύνες της.
* **Να ληφθούν τα απαραίτητα μέτρα και προυποθέσεις για την αξιοπρεπή υλοποίηση της Δίχρονης Προσχολικής Αγωγής** με χρηματοδότηση, υποδομές και διορισμούς!
* **Να μονιμοποιηθούν τώρα οι πάνω από 40.000 αναπληρωτές συνάδελφοι!** Άμεσα να τους γίνει αυτόματη επαναπρόσληψη 30 Ιουνίου και να τους εξασφαλιστούν όλες οι αναγκαίες άδειες χωρίς καμία περικοπή οικονομική και εργασιακή! Εξίσωση δικαιωμάτων τους με των μονίμων τώρα!

**Στη βάση αυτή καλούμε σε μαζική συμμετοχή στις κινητοποιήσεις του αμέσως επόμενου διαστήματος! Όλες και όλοι στον αγώνα για να μην περάσουν τα μέτρα! ΟΛΟΙ ΣΤΗΝ ΑΠΕΡΓΙΑ 9/6! Το πολυνομοσχέδιο έκτρωμα και τα αντιεκπαιδευτικά σχέδια κυβέρνησης - ΣΕΒ – ΕΕ – ΟΟΣΑ δε θα περάσουν και δε θα εφαρμοστούν!**

* ***Τετάρτη 3/6*** *Σύσκεψη με νηπιαγωγούς*
* ***Πέμπτη 4/6*** *Ενημέρωση για το πολυνομοσχέδιο και τους όρους επαναλειτουργίας των σχολείων, στην Πλατεία Φλέμινγκ, στις 7μ.μ.*
* ***Τρίτη 9/6 24ωρη ΑΠΕΡΓΙΑ (3ωρη ΔΟΕ+3ωρη ΣΥΛΛΟΓΟΣ «Μ.Παπαμαύρος»)*** *ενάντια στο πολυνομοσχέδιο, που θα συζητιέται στη Βουλή. Καλούμε τη ΔΟΕ να την κάνει απευθείας 24ωρη!*
* ***Τετάρτη 10/6 ΣΥΛΛΑΛΗΤΗΡΙΟ 7μ.μ. ΠΡΟΠΥΛΑΙΑ*** *και πορεία στη Βουλή για να μην ψηφιστεί το πολυνομοσχέδιο.*
* ***Πέμπτη 11/6 Πανεργατική Συλλαλητήριο Συνδικάτων*** *για τα εργασιακά δικαιώματα όλων των εργαζομένων και για να καταργηθούν οι ΠΝΠ της πανδημίας.*
* ***Τρίτη 16/6 Συμμετέχουμε στον αγώνα των υγειονομικών*** *για αποκλειστικά δημόσιο δωρεάν καθολικό σύστημα υγείας για όλους!*

**ΜΕΙΝΑΜΕ ΔΥΝΑΤΟΙ - ΕΙΧΑΜΕ ΔΥΝΑΤΗ ΦΩΝΗ - ΤΩΡΑ ΠΙΟ ΜΑΖΙΚΑ ΔΙΕΚΔΙΚΟΥΜΕ ΖΩΗ, ΜΟΡΦΩΣΗ ΚΑΙ ΔΟΥΛΕΙΑ ΜΕ ΔΙΚΑΙΩΜΑΤΑ!**

**Συσπειρωμένοι στον Σύλλογό μας αντιπαλεύουμε την αντιλαϊκή πολιτική και διεκδικούμε τη ζωή που μας αξίζει το 2020, με βάση τις σύγχρονες ανάγκες μας και τις μεγάλες δυνατότητες της εποχής μας! Απέναντι στο μπλοκ ΕΕ-ΟΟΣΑ-ΣΕΒ-Κυβέρνησης απαντάμε με ενότητα και μαζικό ταξικό αγώνα συσπειρωμένοι στα Σωματεία μας! Αυτή είναι η δύναμή μας!**

**Το Διοικητικό Συμβούλιο**

****

**Η ΠΡΟΕΔΡΟΣ Η Γ. ΓΡΑΜΜΑΤΕΑΣ**

**Χήρα Αγαθή Παρίντα Ηλέκτρα**